text: ежелгі қалашық орны. көксарай аулынан солтүстікке қарай 12 км жерде. 2004 жылы отырар мемлекеттік археологиялық қорық музейінің археологиялық экспедициясы (жетекші с.ахмет) зерттеген. қазіргі орны оңтүстіктен солтүстікке қарай созыла жатыр. солтүстік-шығыс жағының ұзындығы 87 м, биіктігі 2—2,5 м. батыс жағының ұзындығы 97 м, оңтүстігінің ұзындығы 82 м. төрт бұрышындағы жөне ортасындағы мұнара орындары сыртқа шығыңқы келген. үстінің жалпақтығы 2—3,5 аралығында. қорғанның солтүстік-шығыс қабырғасы тік жар болып келген, оңтүстік қабырға қатты жайылып кеткен, оңтүстік бұрыштан жерде ұзындығы 20 жайпақ алаңқай жер бар. бұл жер қақпа орнына ұқсайды. жинастырылған материалдар (қыш ыдыстар сынықтары, т.б.) қалашықты халық 10—13 ғасырларда мекендегенін айғақтайды.